open-index/open-wikipedia-markdown huggingface dataset:
రెబల్

ప్రభాస్, దీక్షాసేథ్, తమన్నా ప్రధాన పాత్రధారులుగా శ్రీ బాలాజీ సినీ మీడియా పతాకంపై నిర్మించిన చిత్రం ‘రెబల్’. రాఘవ లారెన్స్ దర్శకత్వంలో శ్రీ బాలాజీ సినీ మీడియా పతాకంపై జె.భగవాన్, జె.పుల్లారావ్ ఈ చిత్రాన్ని నిర్మించారు.ఈ చిత్రంలో ప్రభాస్, తమన్నా, దీక్ష సేథ్ ముఖ్య పాత్రల్లో నటించారు. దర్శకత్వం కాకుండా, రాఘవ లారెన్స్ ఈ చిత్రానికి నృత్యాలు, చిత్రానువాదం, సంగీత దర్శకత్వం కూడా నిర్వహించాడు. ఈ చిత్రం 2012 సెప్టెంబరు 28 న ప్రపంచవ్యాప్తంగా విడుదలైంది. దీనిని హిందీలో *ది రిటర్న్ ఆఫ్ రెబెల్* (2014) గా, తమిళంలో *వీరబలి గా* మలయాళంలో *రెబెల్*గా అనువదించారు*.* డబ్బింగ్ ఆర్టిస్ట్ చేతన్యా ఆదిబ్ హిందీలో ప్రభాస్ పాత్రకు స్వరాన్ని ఇచ్చాడు. ఈ చిత్రం బాక్సాఫీస్ వద్ద విజయవంతమైంది.

## కథ
రిషి ( ప్రభాస్ ) భూపతి ( కృష్ణరాజు ) కుమారుడు. సరదాగా జీవుతాన్ని గడుపుతూంటాడు. తన తండ్రి ఆదర్శాలచే ప్రభావితమయ్యాడు. అతనిలాగే పెరుగుతాడు. అయితే, భూపతి తన కొడుకు హింసను చేపట్టడం ఇష్టం లేదు. చదువుకోడానికి సంగీతం నేర్చుకోవటానికీ అతన్ని బెంగళూరుకు పంపుతాడు. అక్కడ, రిషి దీపాలి ( దీక్షా సేథ్ ) అనే అనాథ ప్రేమలో పడి, తన పాత సంగీత టీచరని చెప్పి ఆమెను తన ఇంటికి తీసుకువస్తాడు.  

తమ గ్రామంలో జరిగిన పండుగ సందర్భంగా, భూపతినీ, అతని కుటుంబాన్నీ చంపడానికి సింహాద్రి ( ప్రదీప్ రావత్ ) 100 మంది దుండగులను పంపుతాడు. కాని రిషి మొత్తం 100 మందినీ తొలగిస్తాడు. భూపతి సోదరుడు జయరామ్ ( ముఖేష్ రిషి ), సింహాద్రితో చేతులు కలిపి భూపతిని, భూపతి భార్య లక్ష్మినీ ( రమాప్రభ ), దీపాలిలను చంపాలని ప్రయత్నిస్తారు. భూపతినీ అతని కుటుంబాన్నీ చంపడానికి జైరామ్‌కు స్థానిక గూండా సహాయం చేశాడని సింహాద్రి రిషికి చెబుతాడు.

రెండు సంవత్సరాల తరువాత, స్టీఫెన్ (  ) అనే గూండా హైదరాబాద్‌లో చాలా కాలం నుండి అక్రమ వ్యాపారం చేస్తున్నట్లు రిషి తెలుసుకుంటాడు. భూపతి హత్య జరిగిన వెంటనే రాబర్ట్ ( ముఖేష్ రిషి ) స్టీఫెన్‌తో కలిసి పనిచేయడం ప్రారంభించాడని రిషి తెలుసుకుంటాడు. స్టీఫెన్, రాబర్ట్ లు శక్తివంతమైన అండర్ వరల్డ్ డాన్స్ అయ్యారు. తన మామయ్యే ఈ కొత్త రాబర్ట్ అని రిషి అనుమానించాడు. అతను హైదరాబాద్ వెళ్లి స్టీఫెన్, రాబర్ట్ లకు బ్యాంకాక్లో నాను ( తేజ్ సప్రు ) అనే సహాయకుడున్నాడని తెలుసుకుంటాడు. నాను కుమార్తె నందిని ( తమన్నా ). ఆమె, రిషి ఒకరినొకరు ప్రేమించుకుంటారు. ఆమె స్టీఫెన్, రాబర్ట్ ల ఫోటోలు చూడాలనుకున్నపుడు నాను తన ఫోన్‌ను నందినికి చూపిస్తాడు. వాటిని బట్టి, రిషి మామయ్యే రాబర్ట్ అని నిర్ధారణౌతుంది. భూపతిని చంపడానికి రాబర్ట్ స్థానిక గూండా సహాయం చేశాడని సింహాద్రి రిషికి చెప్పినందున, ఆ గూండా స్టీఫెన్ అయి ఉండాలి. తరువాత, రిషి విషాద గతం గురించి రాజు నందినితో చెబుతాడు. స్టీఫెన్, రాబర్ట్‌లను గుర్తించడంలో రిషికి సహాయం చేయాలని నందిని  అనుకుంటుంది.

నానును రక్షించడాన్ని ఆపడానికి రిషి నాను అనుచరులకు లంచం ఇస్తాడు. స్టీఫెన్, రాబర్ట్‌లను ఉచ్చులోకి లాగడానికి ఒప్పుకునేవరకు రిషి నానును హింసిస్తాడు. స్టీఫెన్, రాబర్ట్ లు తమ అనుచరులిద్దరిని తమ పేర్లతో పంపినట్లు తెలుస్తుంది. స్టీఫెన్, రాబర్ట్ లు రిషీని మోసం చేసినందుకు నాను సంతోషిస్తాడు. తన బాడీగార్డులు, రాజు, నందినిలను విలన్లు కిడ్నాప్ చేసారని రిషికి తెలుస్తుంది. రిషి విలన్లను ఎదుర్కోవడం, తన వారిని రక్షించుకోవడం మిగతా కథ.

## తారాగణం

* ప్రభాస్ 
* తమన్నా 
* దీక్షా సేథ్
* కృష్ణంరాజు
* బ్రహ్మానందం 
* ఆలీ
* ప్రభ 
*శ్రీమాన్
* ముఖేష్ రిషి 
* ప్రదీప్ రావత్
* జీవా 
* కోవై సరళ
* భరత్ రెడ్డి
* కెల్లీ డార్జ్

## పాటలు

## మూలాలు


వర్గం:బ్రహ్మానందం నటించిన సినిమాలు
మండలాధ్యక్షులు

ఒక మండలం పరిధిలో మండల పరిషత్ ప్రాదేశిక నియోజకవర్గాల (MPTC - Mandal Parishad Territorial Constituencies) నుండి ఎన్నుకోబడిన సభ్యులు తమలో ఒకరిని అధ్యక్షుడిగాను, మరొకరుని ఉపాధ్యక్షుడుగాను ఎన్నుకుంటారు.

## మండల పరిషత్ అధ్యక్షుని విధులు - బాధ్యతలు
మండల పరిషత్ పరిపాలనా వ్యవహారాలను సక్రమంగా నిర్వహించడానికి మండల పరిషత్ అధ్యక్షుడు నాయకత్వం వహిస్తారు. తన కర్తవ్యాలను నిర్వర్తించడానికి ఈ క్రింది అధికారాలను కలిగి ఉన్నారు.

## అధ్యక్ష, ఉపాధ్యక్షులపై అవిశ్వాస తీర్మానం

* మండల పరిషత్ ప్రాధేశిక సభ్యులు 50 శాతం మంది సంతకం చేసి వ్రాతమూలకమైన నోటీసు ఇచ్చుట ద్వారా మండల పరిషత్ అధ్యక్షునిపైన అవిశ్వాస తీర్మానాన్ని ప్రతిపాదించవచ్చు. 
* పదవిలో చేరిన 2 సంవత్సరాలలోపు ఈ ప్రతిపాదన తీసుకొని రాకూడదు.
* పదవీకాలములో ఒకసారి మాత్రమే ఇట్టి ప్రతిపాదన చేయాలి.
* సమావేశ సమయములో మొత్తం సభ్యులను లెక్కించేటప్పుడు, ఖాళీగా వున్న సభ్యుల స్థానాలను వదిలేసి, అధ్యుక్షుని కలుపుకొని అధ్యక్ష లేదా ఉపాధ్యక్ష పదవికై జరుగు ఎన్నికలలో ఓటు వేయుటకు హక్కు గల సభ్యులనే లెక్కించాలి. సస్పెన్షన్ లో వున్న సభ్యులను కూడా లెక్కలోనికి తీసుకోవాలి.
* మొత్తం సభ్యుల సంఖ్యలో మూడింట రెండు వంతులకు (2/3) తగ్గని సభ్యులు తీర్మానాన్ని సమర్ధిస్తే, ప్రభుత్వం సంబంధిత వ్యక్తిని పదవి నుండి తొలగిస్తూ నోటిషికేషన్లు జారీ చేస్తుంది.

## మూలాలు

## వెలుపలి లంకెలు

వర్గం:ప్రజా ప్రతినిధులు
సీమంతం

right|250px|thumb|ఒక దుకాణంలో అమ్మకానికి ఉన్న గాజులు

తల్లి సౌభాగ్యాన్ని, పుట్టబోయే బిడ్డ దీర్ఘాయుష్షును కోరుతూ చేసేది. కడుపులోని బిడ్డ ఆరోగ్యకరంగా ఎదగడానికి తల్లి శారీరక, మానసిక ఉల్లాసం ఎంతో అవసరం. అందుకోసం ఆమె, ఆమె భర్త పాటించవలసిన నియమాలు ఈ సంస్కారంలో భాగంగా ఉన్నాయి. వాటిలో ఒకటి దోహదం (అంటే గర్భిణీ స్త్రీ భర్త ఆమె కోరిక ఏమిటో తెలుసుకుని తీర్చడం). సీమంతం అంటే పాపిడి తీయడమని అర్థం. అంటే ఆ సమయంలో భర్త ఆమెను అంత అపురూపంగా చూసుకోవాలని అర్థం.

ఇది గర్భాకాలమున ఆరవనెలన గాని, ఎనిమిదవ నెలనగాని జరుపవలెను (దేశకాలమానములు బట్టి ఇవి వేర్వేరుగా ఉండవచ్చును). ఇందులో మేడిపండ్లు, వనస్పతి మొదలగు శుభకరమైన పదార్థములను ఉపయోగించి భర్త భార్యను మేడిచెట్టువలె బలముగా నుండుమని, వనస్పతివలె సంతాన సంపదను పొందుమని అర్థం వచ్చే మంత్రములను వినిపించును. అలాగే, ప్రజాపతి అదితికి సీమంతోన్నయనము చేసినట్లు నీకు కూడా సీమంతోన్నయనము చేసి, పుత్రపౌత్రాభివృద్ధి కలిగి, వృద్ధాప్యము వరకు దీర్ఘజీవిని చేసెదను అని ఇంకొక మంత్రము పలుకును. అటు తర్వాత భర్త దేవతలను ప్రార్థించి గర్భదోషములు తొలగింజేయు, భవిష్యత్త్ సంతాన కళ్యాణమునకై గర్భపోషణ చేసే నేతితో చరుపాక ప్రదర్శనము మొదలగు క్రియలను చేయును.

కాబట్టి సీమంతమనగా మనము చేసుకునే వేడుక గాదు. తల్లి, అత్తగారు, భర్త, శ్రేయోభిలాషులతో సంతోషముగా, ముత్తైదువుల ఆశీర్వాదము పొందుట ఏ మహిళకైనా మంచిదే. కానీ, దాని పేరిట పైన చెప్పిన సీమంత ప్రక్రియను చేయకుండుట శాస్త్ర సమ్మతము కాదు.

## సీమంతం లో గాజులు ఎందుకు తొడుగుతారు
ఏ శుభకార్యాల్లో లేని విధంగా సీమంతంలో గాజులు తొడిగి పండంటి బిడ్డను ఇమ్మని ఆశీర్వదిస్తారు. అలా గాజులు ఎందుకు తొడుగుతారంటే గర్భం ధరించిన స్త్రీ గర్భకోశం మీద కావలసినంత జీవనాడుల ఒత్తిడి కావాలి. చేతుల్లో నరాలకీ, గర్భకోశానికి అవినాభావ సంబంధం ఉంది. అలా ఎక్కువ గాజులు తొడగడం వలన గర్భకోశం పై సరైన ఒత్తిడి వచ్చి సుఖప్రసవం జరుగుతుంది.

## సీమంతం గురించిన సినీ గీతాలు
*ధర్మాతుడు చిత్రంలో కృష్ణంరాజు తన కుమార్తె విజయశాంతి సీమంతం చేస్తూ పాడే పాట **దేవతలందరు ఒకటై వచ్చి దీవెన లివ్వాలి ** పాట
*పెదరాయుడు చిత్రంలో మోహన్ బాబు, సౌందర్య లపై చిత్రీకరించిన **కదిలే కాలమా ... కాసేపు ఆగవమ్మా ** పాట
## ఇవి కూడా చూడండి
షోడశ సంస్కారాలు

వర్గం:హిందూ సాంప్రదాయాలు
నెల్లూరు చేపల పులుసు

**నెల్లూరు చేపల పులుసు** ఒక వంటకం. ఇది చేపల పులుసు అయినప్పటికీ నెల్లూరు చేపల పులుసు పేరుతో ప్రసిద్ధమైనది. ఇది రంగు, రుచి, వాసనలు పెట్టింది పేరు అని ప్రసిద్ధి చెందినది. ఇది మామిడి కాయలనుపయోగించి తయారుచేస్తారు. ఈ కూర కోసం మనకు నచ్చిన ఏ రకం చేపలైనా ఉపయోగించవచ్చు. కానీ మామిడికాయ మాత్రం పచ్చిగా పుల్లగా ఉండేటట్లు చూసుకోవాలి. మామూలు చేపల కూర కోసం మనం సుమారుగా ఒక 50 గ్రాములు చింతపండు తీసుకుంటే, ఈ కూరకి ఒక 30 గ్రాములు చింతపండు తీసుకుంటే సరిపోతుంది.మిగిలిన పులుపు మామిడికాయ నుంచి వస్తుంది.

## నెల్లూరు చేపల పులుసు చేయుటకు కావల్సిన వస్తువులు
#కొరమీను చేపలు.....................................1 కె.జి
#చింతపండు...........................................200 గ్రా.
#మిరప పొడి......................................... 100 గ్రా..
# పసుపు పొడి...................................... 1.5 టి స్పూను
#ఉప్పు............................................ ...తగినంత
#ఆవాలు............................................. 1 స్పూను 
#మెంతులు...........................................1 స్పూను
#వుల్లిపాయలు...................................... 2 పెద్దవి
#దనియాలు, జీలకర్ర............................... 1 స్పూను
#నూనె............................................... 50 గ్రా.
#కర్రివేపాకు......................................... కొద్దిగా.
# టమెటాలు........................................ .2 పెద్దవి
#పచ్చి మిరపకాయలు ............................ .3
#మామిడి కాయ.................................... .1 పెద్దది
#మిరియాలు......................................... కొద్దిగా
# వెల్లుల్లి............................................. 5 రెబ్బలు

## చేసె విధానము
* చేపలను శుభ్రం చేసుకొని, ముక్కలు చేసుకొని, ప్రక్కన పెట్టుకోవాలి.
* చింత పండును తగినంత నీటిలో నాన బెట్టుకొని, బాగా పిండి రసము తీయాలి. దానికి మిరప పొడి, పసుపు పొడి, ఉప్పు, కలిపి చిక్కటి పులుసును సిద్ధం చేసుకొవాలి.
* స్టౌ మీద బాణలి పెట్టి నూనె లేకుండా అందులో మెంతులు, ధనియాలు, మిరియాలు, జీలకర్ర, వెసి మంచి సువాసన వచ్చే వరకు వేయించి, దానిని, మెత్తని పొడిగా కొట్టి పెట్టుకోవాలి.
* మరలా బాణలి పెట్టి నూనెను పొసి బాగా కాగనిచ్చి, అందులో ఆవాలు, పొడుగ్గా తరిగిన పచ్చి మిరపకాయలు, కర్రివేపాకు, వుల్లిపాయలు, టమోటాలు, వేసి బాగా వేగనిచ్చి ఆందులో ముందుగా కలిపి పెట్టుకొన్న పులుసు పొసి, మామిడి ముక్కలు వేసి బాగా తెర్ల నివ్వాలి, పులుసు తెర్లెటపుడు, ముందుగా పొడి చెసిపెట్టుకొన్న మసాలపొడిని వేసి బాగా కలపాలి.
* ఆ తరువాత చేపముక్కలను వేసి బాగా వుడక నివ్వాలి, ముక్కలు వుడికిన తరువాత, వెల్లుల్లి వేసి కాసేపు వుంచి, దించేయాలి.
* దీనిని చల్లారిన తరువాత తిన్నచో చేప ముక్కలలోకి పులుసు ఇంకి రుచిగా వుంటుంది.
## మూలాలు

## ఇతర లింకులు
* 
* 

వర్గం:మాంసాహార వంటలు
వర్గం:భారతీయ వంటలు
నౌకానిర్మాణం

**నౌకానిర్మాణం** అంటే ఓడలు, నీటిపైన తేలియాడగల ఇతర యంత్రాల నిర్మాణము. నౌకా నిర్మాణాలు నౌకానిర్మాణ కేంద్రాలు అని పిలవబడే ప్రత్యేక ప్రదేశాలలో జరుగుతాయి. సాధరణ పడవలు, తెడ్లు తయారుచేసే ప్రాంతాలని పడవతయారీ కేంద్రాలుగా పిలువవచ్చును. నౌకల నిర్మాణాలు, మరమ్మత్తులు కూడా నౌకాశాస్త్ర పరిధిలోకే వస్తాయి. పురాతన కాలంలో భారతదేశం నౌకా నిర్మాణానికి ఎంతో ప్రసిద్ధి పొందింది.

## ఆధునిక భారతీయ నౌకా నిర్మాణ రంగం
ఆధునిక భారతదేశం, ప్రపంచ నౌకానిర్మాణ రంగంలో 6వస్థానంలో ఉంది. నౌకా నిర్మాణ రంగంలో కొరియా, జపాన్, చైనా దేశాలు మొదటి మూడు స్థానాల్లో ఉనండి 77% ప్రపంచ నౌకానిర్మాణరంగపు విపణిని కలిగి ఉండగా ఐరోపా కూటమి, వియత్నాం ల తర్వాత 1.6% ప్రపంచ వాటాతో భారత్ తర్వాతి స్థానంలో ఉంది. ఇతర దేశాలలో ముఖ్యంగా కొరియా, జపానులలో నౌకా నిర్మాణరంగం స్వయంచాలిత యంత్రాల (Automated devices) తోనూ, మరమనుషుల (Robots) తోనూ నిండి ఉండగా, భారత్లోని నౌకానిర్మాణ కేంద్రాలు మానవ వనరులపైనే ఆధారపడి ఉన్నాయి.

ఇది ప్రత్యక్షంగా ఎక్కువమందికి ఉపాధి కల్పిస్తున్నప్పటికీ, టెక్నాలజీ విషయంలో భారతీయ నౌకానిర్మాణ కేంద్రాలు వెనుకబడడానికి కారణమయ్యింది. తద్వారా నౌకానిర్మాణానికి ఎక్కువ సమయం తీసుకుంటోంది (దక్షిణ కొరియాలో 45రోజులలో నిర్మించే నౌకని నిర్మించడం భారత్లో 6-7 నెలలు పడుతుంది).

## ఇవి కూడా చూడండి
* హిందుస్థాన్ నౌకానిర్మాణ కేంద్రం

వర్గం:రవాణా వ్యవస్థ
ఆంధ్రప్రదేశ్ రాష్ట్రీయ చిహ్నాలు.

## చిత్రమాలిక

దస్త్రం:Sankarambadi sundarachari.jpg|శంకరంబాడి సుందరాచారి
దస్త్రం:Poorna kumbbam.jpg|పూర్ణకుంభం
బొమ్మ:Kabaddi in villages.jpg|గ్రామాలలో కబాడీ ఆడుతున్న దృశ్యము
దస్త్రం:Go_59_1527691813034.jpg|06-06-2018 నుంచి కొత్త రాష్ట్రం ఆంధ్రప్రదేశ్ చిహ్నాలు G.O No.59
దస్త్రం:Rose%2Bringed%2Bparakeet.jpg|రామచిలుక
File:Neemtree.jpg| వేప చెట్టు
File:Mango and cross section edit.jpg|మామిడి పండు
File:Blackbuck_male_female.jpg| కృష్ణ జింకలు


మా తెలుగు తల్లికి మల్లెపూదండ
మా కన్న తల్లికి మంగళారతులు,
కడుపులో బంగారు కనుచూపులో కరుణ,
చిరునవ్వులో సిరులు దొరలించు మాతల్లి.

గలగలా గోదారి కదలిపోతుంటేను
బిరాబిరా క్రిష్ణమ్మ పరుగులిడుతుంటేను
బంగారు పంటలే పండుతాయీ
మురిపాల ముత్యాలు దొరులుతాయి.

అమరావతి గుహల అపురూప శిల్పాలు
త్యాగయ్య గొంతులో తారాడు నాదాలు
తిక్కయ్య కలములొ తియ్యందనాలు
నిత్యమై నిఖిలమై నిలచి వుండేదాకా

రుద్రమ్మ భుజశక్తి మల్లమ్మ పతిభక్తి
తిమ్మరసు ధీయుక్తి, కృష్ణరాయల కీర్తి
మా చెవులు రింగుమని మారుమ్రోగేదాక
నీపాటలే పాడుతాం, నీ ఆటలే ఆడుతాం
జై తెలుగు తల్లి, జై తెలుగు తల్లి.
లాతూర్ లోక్‌సభ నియోజకవర్గం

**లాతుర్ లోక్‌సభ నియోజకవర్గం** (Latur Lok Sabha constituency) మహారాష్ట్రలోని 48 లోక్‌సభ నియోజకవర్గాలలో ఒకటి. కాంగ్రెస్ పార్టీ సీనియర్ నేత శివరాజ్ పాటిల్ ఈ నియోజకవర్గం నుంచి వరుసగా 7 సార్లు విజయం సాధించాడు.
## నియోజకవర్గంలోని సెగ్మెంట్లు
ఈ లోక్‌సభ నియోజకవర్గంలో 6 అసెంబ్లీ సెగ్మెంట్లు ఉన్నాయి
*లాతూర్ గ్రామీణ
*లాతూర్ పట్టణ
*అహ్మద్‌పూర్
*ఉద్గీర్
*నీలంగా 
*లోహ
## ఎన్నికైన సభ్యులు

## 2009 ఎన్నికలు
2009 లోక్‌సభ ఎన్నికలలో కాంగ్రెస్ పార్టీ అభ్యర్థి జయవంత్ అవాలే తన సమీప ప్రత్యర్థి భారతీయ జనతా పార్టీ అభ్యర్థి అయిన సునీల్ గైక్వాడ్ పై 7,975 ఓట్ల మెజారిటీతో విజయం సాధించాడు. జయవంత్‌కు 3,72,890 ఓట్లు రాగా, సునీల్ గైక్వాడ్‌కు 3,64,915 ఓట్లు లభించాయి. బీఎస్పీ అభ్యర్థి బాబాసాహెబ్ గైక్వాడ్‌కు 34,033 ఓట్లు వచ్చాయి.
## ఇవి కూడా చూడండి
*లాతూర్
*లాతూర్ జిల్లా

## మూలాలు

## వెలుపలి లంకెలు

వర్గం:షెడ్యూల్డ్ కులాలకు కేటాయించిన లోక్‌సభ నియోజకవర్గాలు
పర్భని లోక్‌సభ నియోజకవర్గం

**పర్భని లోక్‌సభ నియోజకవర్గం** మహారాష్ట్రలోని 48 లోక్‌సభ నియోజకవర్గాలలో ఒకటి. ఇది పర్భని జిల్లా మొత్తం, జాల్నా జిల్లాలో కొంత భాగం విస్తరించి ఉంది.
## నియోజకవర్గం పరిధిలోని సెగ్మెంట్లు
ఈ నియోజకవర్గం పరిధిలో 6 అసెంబ్లీ సెగ్మెంట్లు ఉన్నాయి.
*జింటూరు
*పర్భని
*గంగాఖేడ్
*పత్రి
*పార్టూర్
*ఘన్సావంగి
## ఎన్నికైన సభ్యులు

## 2009 ఎన్నికలు
2009లో జరిగిన లోక్‌సభ ఎన్నికలలో ఈ నియోజకవర్గం నుంచి శివసేన పార్టీకి చెందిన గణేష్‌రావ్ దుధ్గాంకర్ తన సమీప ప్రత్యర్థి నేషనలిస్ట్ కాంగ్రెస్ పార్టీకి చెందిన సురేశ్ వర్పుద్కర్ పై 64,611 ఓట్ల మెజారిటీతో విజయం సాధించాడు. గణేష్‌రావుకు 3,85,387 ఓట్లు రాగా, సురేష్‌కు 3,19,969 ఓట్లు లభించాయి. బీఎస్పీకి చెందిన రాజ్‌శ్రీజమాగేకు 64,611 ఓట్లు వచ్చాయి.

## మూలాలు

## వెలుపలి లంకెలు
కరపత్రం

కరపత్రంను ఇంగ్లీషులో flyer, Flyer (pamphlet), flier, circular, handbill or leaflet అని అంటారు. తెలియపరచాలని భావించిన ప్రకటనను ఒక కాగితంపై ముద్రించి, దానిని ఉత్తరం ఇచ్చునట్లుగా ప్రతి ఇంటికి పంచిపెట్టడం లేదా బహిరంగ ప్రదేశాలలో (public  places) లో పంపిణీ చేయటం చేస్తుంటారు. ఈ విధంగా పంచే కాగితాలను **కరపత్రాలు** అంటారు. ఈ కరపత్రంలతో ప్రచారం చాలా సులభమైనది, వేగవంతమైనది, తక్కువ ఖర్చుతో అందరికి అందుబాటులో ఉంది.వ్యక్తిగతంగా, వ్యాపార పరంగా అభ్యర్ధనల నిమిత్తం, సమాజిక కార్యక్రమాల ఆహ్వానాల నిమిత్త ఈ కరపత్రంలను ఉపయోగిస్తుంటారు:

* రెస్టారెంట్ లేదా నైట్ క్లబ్ వంటి చోట్ల వస్తువు లేదా సేవను ప్రోత్సహించడానికి.
* మత ప్రచారం ద్వారా ఆ మతం యొక్క ఆదర్శ భావాలు తెలియ చేయడానికి.
* రాజకీయ పార్టీ లేదా అభ్యర్థి తరపున రాజకీయ ప్రచార కార్యకలాపాలు చేయడానికి.
* కరపత్రాలను సాయుధ పోరాటంలో ఉపయోగిస్తున్నారు: ఉదాహరణకు సాయుధ పోరాట యోధులకు గాలిలో కరపత్రాలను చేరవేయడం ద్వారా వ్యూహ సమాచారాన్ని అందించి మానసికంగా చేయడానికి.

ఈ కరపత్రంలను ముఖ్యంగా A4, A5, DL, A6  సైజులలో ముద్రిస్తారు.

* A4 - (roughly letterhead size) A5 - (roughly half letterhead size) DL - (compslip size) A6 - (postcard size)

## చిత్రమాలిక

Image:Flyers sobe 2.jpg|Thousands of flyers litter the streets in South Beach, Miami. Scenes like these are not uncommon in cities known for their nightlife
File:Helmand leaflets350.jpg|Distribution of leaflets over Afghanistan by the U.S. military in 2010
File:Flyers in China 02.jpg|Flyers pasted to a wall in Haikou, Hainan Province, China


## ఇవి కూడా చూడండి
## బయటి లింకులు

వర్గం:పదజాలం
సుడ్దులు

thumb|ప్రపంచ జానపద దినోత్సవ వేడుకల్లో భాగంగా 2019 ఆగస్టు 31న హైదరాబాద్‌లోని రవీంద్ర భారతిలో తెలంగాణ ప్రభుత్వ భాషా సాంస్కృతిక శాఖ నిర్వహించిన జానపద జాతర సాంస్కృతిక కార్యక్రమంలో తోలు బొమ్మలాట కళాకారుల ప్రదర్శన
**సుడ్దులు**
చిత్తూరు జిల్లాలొ కొన్ని ప్రాంతాలలో కార్తీక నక్షత్రం రోజున *సుడ్దుల పండుగ* జరుపుతారు. గోగు పుల్లలను చేర్చి.. సుమారు పది ఇరవై అడుగుల పొడవుగా కట్టి చివరన నిప్పు పెట్టి ఆ వూరి పిల్లలందరు వాటిని ఎత్తుకొని "డేహేరి మాముల్లో....... డేహేరి గుళ్లారి గో....... అంటూ వూరి చుట్టు తిరిగి అక్కడ వున్న గుడుల ముందు ఆ చుడ్దులతో దీవించి అలా తిరుగుతూ చివరిగా ఊరు బయట తోలు బొమ్మలాడిస్తారు. తోలు బొమ్మలాట అంటే నిజమైన తోలు బొమ్మలాట గాదు. ఒక పెద్ద తెల్లని బట్టను ఇద్దరు మనుషులు తెరగా పట్టుకొని ఆ తెర ముందు చిన్న పిల్లలు అనేక బంగిమల్లో కూర్చొని, నిలబడి, చేతుల్లో విల్లంబులు గా, కత్తులుగా గోగు పుల్లలను పట్టుకొని వుండగా ఆ పిల్లల ముందు ఒకడు ఒక మండుతున్న 'సుడ్దు'ను పట్టుకొని గుండ్రంగాను, అడ్డ దిడ్డంగాను తిప్పుతాడు. తెరకు రెండో వైపున పిల్లలందరు నిలబడి వుంటారు. సుడ్దు వెలుగు అక్కడ నిలబడి వున్న పిల్లల పై పడి అది తిప్పుతున్నందున వారి నీడ తెరపై పడి అవతలి వైపున వారి నీడ అనేక విదాలుగా కదులు తో కనబడు తుంది. ఇదొక ఆట.  చివరగా వాటిని అన్నింటిని ఒక కుప్పగా వేసి కాలుస్తారు. దానిని *అవ్వా గుడెసె* అంటారు. అంతా కాలాక మిగిలిన నిప్పుల్లో పిల్లలందరు నడుస్తారు. అవి గోగు పుల్లల నిప్పులు గాన కాళ్లు కాలవు. సుడ్దులు ఎత్తుకొని తిరిగేటప్పుడు కొన్ని బూతు పాటలు కూడ పాడుతారు. ఒక ఊరి వారందరు కలిసి ఒక పెద్ద సుడ్దుని కట్టి దానిని బండి మీద పెట్టి చివరన నిప్పు పెట్టి దాన్ని ఎద్దులతో తోలుతూ ఊరేగిస్తారు. దాన్ని *బండి సుడ్దు* అంటారు. ఇటు వంటి పండగలు రాను రాను కనుమరుగవుతున్నవి. ఆ రాత్రికి అక్కడక్కడ వున్న కొండలపైన గుట్టలపైన పెద్ద మంట పెడతారు. దాన్ని ఆకాశ దీపం అంటారు

## మూలాలు
మాయల ఫకీరు

**మాయల ఫకీరు** అనే పేరు తెలుగు సాహిత్యంలో మాంత్రికుడికి సంబంధించింది. బాలనాగమ్మ కథలో మాయలఫకీరు పాత్ర కనిపిస్తుంది. ఇతను తన ప్రాణాన్ని ఒక చిలుకలో దాచుకుంటాడు. బాలనాగమ్మని ఇతను తనచెరలో ఉంచుకుంటాడు. బాలనాగమ్మ కుమారుడు బాలవర్ధిరాజు చిలుకలో ఉన్న మాయలఫకీరు ప్రాణాన్ని హరించి తల్లిని అతని చేరనుంచి విడిపించుకుంటాడు. ఇదోక జానపదకథ. సురభి సంస్థ బాలనాగమ్మ నాటకాన్ని ఇప్పటికీ ప్రదర్శిస్తోంది. ఇదే కథ 1942లో, 1959లో సినిమాగా కూడా వచ్చింది.

## బాలనాగమ్మ కథ
పానుగంటి వంశీకుడైన కార్యవర్ధిరాజు కమ్మ ప్రభువు. బాలనాగమ్మకు ఆయన బావ (మేనమామ కుమారుడు). ఆమెను పెళ్ళి చేసుకుంటాడు. మాయల ఫకీరు ఆమెను మోహించి పానుగంటి కోటలో ఎవరూ లేని సమయం చూసి జంగందేవర వేషంలో భిక్షకై వచ్చి బాలనాగమ్మను తన మాయమంత్రాల సాయంతో ఒక నల్ల కుక్కపిల్లగా మార్చి తనతో తీసుకెళ్ళి గుహలో బంధిస్తాడు.

## సినిమాలు
1942లో జెమిని సంస్థ ఆధ్వర్యంలో నిర్మితమైన బాలనాగమ్మలో మాయల ఫకీరు పాత్రను గోవిందరాజు సుబ్బారావు పోషించాడు. 1959లో వేదాంతం రాఘవయ్య దర్శకత్వంలో అదే పేరుతో వచ్చిన సినిమాలో మాయల ఫకీరు పాత్రను ఎస్. వి. రంగారావు పోషించాడు. ఇందులో కార్యవర్ధి రాజుగా ఎన్. టి. రామారావు, బాలనాగమ్మగా అంజలీదేవి నటించారు.

## మూలాలు

## మూలాలు

వర్గం:నాటక పాత్రలు
కవ్వము

thumb|కవ్వముతో పాలను చిలుకుతున్న మహిళ
**కవ్వము** పెరుగుచిలికెడు సాధనము. ఇది కొయ్యతో తయారవుతుంది. పెరుగుని చిలకరించుకునేందుకు దీనిని ఉపయోగిస్తారు. పోడవాటి కర్రకి ఒక వాయపు పువ్వులాటి పరికరం అమర్చి ఉంటుంది. పెరుగులో ఈ పరికరాన్ని ఉంచి వెగంగా తిప్పితే పెరుగు మజ్జిగగా తయారవుతుంది. పువ్వులాటి అమరికమీదకు మజ్జిగలో ఉన్న వెన్న పైకి వచ్చి చేరుతుంది. దానిని మరిగిస్తే నెయ్యి వస్తుంది.

## చరిత్ర
వెన్న వాడకానికి క్రీ.పూ 2000 నాటి ఆధారాలున్నాయి. బైబిల్ రచనలలో కూడా దాని గురించి ప్రస్తావించబడింది. సా.శ. 6 వ శతాబ్దం నాటికే కవ్వం ఉపయోగించడం ఉనికిలో ఉండవచ్చు,  యూరోపియన్ సాంప్రదాయంలో, వెన్న తీసే కవ్వం ప్రధానంగా మహిళలు ఉపయోగించే పరికరం. వెన్న తయారీ మునుపటి సంప్రదాయాలలో, సంచార సంస్కృతులు పాలను చర్మ సంచులలో ఉంచి, సంచిని మానవీయంగా కదిలించడం ద్వారా లేదా దానిని జంతువుతో జతచేయడం ద్వారా, జంతువు యొక్క కదలిక ద్వారా వెన్నను ఉత్పత్తి చేసేవారు. కొంతమంది సిద్ధాంతకర్తలు ఈ విధంగా వెన్న సృష్టి ప్రక్రియ కనుగొనబడింది. కొన్ని సంస్కృతులు ఇప్పటికీ ఇలాంటి ప్రక్రియను ఉపయోగిస్తున్నాయి, తద్వారా ఒక బ్యాగ్ పాలతో నిండి, కర్రతో కట్టి, తీవ్రంగా కదిలిపోతుంది.

## మూలాలు

వర్గం:గృహోపకరణాలు
ఆటోగ్రాఫ్

గ్రీకు భాషలో ఆటో అనగా స్వయంగా, గ్రాఫ్ అంటే వ్రాయుట. దీనిని బట్టి స్వయంగా వ్రాసిన దానిని **ఆటోగ్రాఫ్** అంటారు. ఇది ఒక సంతకం వంటిదే. ఆర్థిక పరమైన లావాదేవిల కొరకు దస్తావేజులపై స్వయంగా తన యొక్క పేరును వ్రాయడాన్ని సంతకం అంటే, అభిమానుల కోరికపై ప్రముఖ వ్యక్తులు మంచి సందేశాన్ని అందిస్తూ స్వయంగా తన యొక్క పేరును వ్రాయడాన్ని ఆటోగ్రాఫ్ అంటారు. ప్రసిద్ధులైన వ్యక్తుల సంతకాలు ఆటోగ్రాఫ్‌లుగా సేకరిస్తారు. ఇది ఒక డాక్యుమెంట్ నిర్ధారణకు కాకుండా ఒక జ్ఞాపికగా భావిస్తారు. కొంతమందికి ప్రముఖుల ఆటోగ్రాఫ్ లను సేకరించడం ఒక హాబి, ఆటోగ్రాఫ్ ల సేకరణను ఫిలోగ్రఫీ (philography) అంటారు.

ఆటోగ్రాఫ్ విషయాలలో అత్యంత జనాదరణ పొందిన వర్గములలో కొన్ని అధ్యక్షులు, సైనిక వ్యక్తులు, క్రీడలు, ప్రసిద్ధ సంస్కృతి, కళాకారులు, సామాజిక, మత నాయకులు, శాస్త్రవేత్తలు, వ్యోమగాములు, రచయితలు ఉన్నాయి.

## చిత్రమాలిక

Image:JohnHancockSignature.jpg|John Hancock's signature on the United States Declaration of Independence
File:Eric Bana and fan at the 2009 Tribeca Film Festival.jpg|Actor Eric Bana autographing and posing with fans at the 2009 Tribeca Film Festival.
File:Anwar Masood's Autograph.JPG|autograph in Urdu by Anwar Masood
Image:Autograph-arm.jpg|A Manly Sea Eagles NRL player autographs a fan's arm
File:Portrait of President Nixon with autopen signature - NARA - 194771.tif|Portrait of President Nixon with autopen signature


## ఇవి కూడా చూడండి
* సంతకము

## బయటి లింకులు
* ఆంగ్ల వికీ లో వ్యాసం
*Shapell Manuscript Foundation
* uacc.info, Universal Autograph Collectors Club, a federally approved 501c3 non-profit organization founded in 1965.
* aftal.co.uk , UK based autograph dealer association.
* Autographs at the Open Directory Project
* IADA-CC , autograph networking site
* The Classic Entertainment Autograph Database , the largest-known resource for confirmed-authentic exemplars of classic entertainment-related autographs

వర్గం:దస్తావేజులు
ఔరంగాబాద్ లోక్‌సభ నియోజకవర్గం

**ఔరంగాబాద్ లోక్‌సభ నియోజకవర్గం** (ప్రస్తుతం అధికారికంగా ఛత్రపతి శంభాజీనగర్ నియోజకవర్గం) మహారాష్ట్రలోని 48 లోక్‌సభ నియోజకవర్గాలలో ఒకటి. ఈ నియోజకవర్గంలో ఇప్పటి వరకు జరిగిన 15 ఎన్నికలలో కాంగ్రెస్ పార్టీ 7 సార్లు, శివసేన 6 సార్లు, కాంగ్రెస్ (ఎస్), జనతాపార్టీలు చెరోసారి విజయం సాధించాయి. 

## అసెంబ్లీ నియోజకవర్గాలు
ప్రస్తుతం, ఔరంగాబాద్ లోక్‌సభ నియోజకవర్గ పరిధిలో ఆరు విధానసభ (శాసనసభ) నియోజకవర్గాలు ఉన్నాయి:
*కన్నాడ్
*ఔరంగాబాద్ సెంట్రల్ 
*ఔరంగాబాద్ (పశ్చిమ)
*ఔరంగాబాద్ (తూర్పు)
*గంగాపూర్
*వైజాపూర్
## ఇప్పటివరకు ఎన్నికైన పార్లమెంట్ సభ్యులు

## 2024 ఎన్నికలు
2024 భారత సాధారణ ఎన్నికలలో, శివసేన పార్టీకి చెందిన **సందీపన్‌రావు భూమ్రే** ఈ నియోజకవర్గం నుండి విజయం సాధించారు. ఆయన తన సమీప ప్రత్యర్థి, AIMIM పార్టీకి చెందిన ఇంతియాజ్ జలీల్‌పై విజయం సాధించారు.

## 2009 ఎన్నికలు
2009లో జరిగిన లోక్‌సభ ఎన్నికలలో ఈ నియోజకవర్గం నుంచి శివసేన పార్టీ అభ్యర్థి చంద్రకాంత్ ఖైరే తన సమీప ప్రత్యర్థి కాంగ్రెస్ పార్టీకి చెందిన ఉత్తమ్ సింగ్ పవార్‌పై 33,014 ఓట్ల మెజారిటీతో విజయం సాధించాడు. చంద్రకాంత్‌కు 2,55,896 ఓట్లు రాగా, ఉత్తమ్ సింగ్‌కు 2,22,882 ఓట్లు లభించాయి. ఇండిపెండెంట్ అభ్యర్థి శాంతిగిరిజి మహరాజ్‌కు 1,48,026 ఓట్లు వచ్చాయి.
## ఇవి కూడా చూడండి
*ఔరంగాబాద్
*ఔరంగాబాద్ జిల్లా

## మూలాలు

## వెలుపలి లంకెలు
బాంద్రా గొండియా లోక్‌సభ నియోజకవర్గం

thumb|2009 లో విజయం సాధించిన ప్రఫుల్ పటేల్

**బాంద్రా గొండియా లోక్‌సభ నియోజకవర్గం** (Bhandara-Gondiya Lok Sabha constituency) మహారాష్ట్రలోని 48 లోక్‌సభ నియోజకవర్గాలలో ఒకటి. 2008 నియోజకవర్గాల పునర్విభజనలో ఇది కొత్తగా ఆవిర్భవించింది. 
## నియోజకవర్గంలోని సెగ్మెంట్లు
*తుమ్సార్
*భండారా
*సకోలి
*అర్జుని మోర్గాన్
*తిరోరా 
*గోండియా

## పార్లమెంటు సభ్యులు

## 2009 ఎన్నికలు
2009లో జరిగిన లోక్‌సభ ఎన్నికలలో ఈ నియోజకవర్గం నుంచి నేషనలిస్ట్ కాంగ్రెస్ పార్టీ అభ్యర్థి ప్రపుల్ పాటెల్ తన సమీప ప్రత్యర్థి ఇండిపెండెంట్ గా పోటీచేసిన నానాపటోలె పై 2,51,915 ఓట్ల ఆధిక్యతతో విజయం సాధించాడు. ప్రపుల్ పాటెల్‌కు 4,89,814 ఓట్లు రాగా, నానాపటోలెకు 2,37,899 ఓట్లు లభించాయి. భారతీయ జనతా పార్టీ అభ్యర్థి శిశుపాల్ పాట్లెకు 1,58,938 ఓట్లు వచ్చాయి. నాల్గవస్థానంలో వచ్చిన బీఎస్పీ అభ్యర్థి వీరేంద్రకుమార్ జైస్వాల్‌కు 68,246 లభించాయి.
## ఇవి కూడా చూడండి
*భాంద్రా జిల్లా
*గోండియా జిల్లా

## మూలాలు

## వెలుపలి లంకెలు
సయ్యద్ రహమతుల్లా

**సయ్యద్ రహమతుల్లా**  వర్తమాన తరంగిణి పత్రికా వ్యవస్థాపకుడు.  1842లో ప్రారంభమైన ఈ పత్రిక తొలితరం తెలుగు పత్రికల్లో ఒకటి. ఇది మద్రాసు నుండి వెలువడేది.

## విశేషాలు
అతను  తెలుగు పత్రికా రంగంలో అడుగు పెట్టిన తొలి ముస్లిం. 1842 జూన్ 8 న మద్రాసులో "వర్తమాన తరంగిణి " అనే  పత్రిక స్థాపించాడు. వర్తమాన తరంగిణి మాసపత్రిక సాహిత్యానికి, వార్తలకు సమప్రాధాన్యాన్నిస్తూ వెలువడింది.  చిన్నయసూరి రచనా ప్రారంభ దశలో "వర్తమాన తరంగిణి" అను పత్రికకు వ్రాయుచుండెడివాఁడు. ఆ వెనుక "సుజన రంజని"* అను మాస పత్రిక నాతఁడు నడిపాడు. 

తర్వాతి రోజుల్లో ఆ పత్రికను పువ్వాడ శేషగిరిరావు జయప్రదంగా నిర్వహించాడు.

## ప్రారంభ పత్రికలో వ్యాఖ్య
మొదటి పత్రికలో ఆయన రాసిన మాటలు:"మేము మిక్కిలి ధనవంతులము కాము.ఆంధ్ర భాష యందు మిక్కిలి జ్ఞానము గలవారమూ కాము. హిందువుల యొక్క స్నేహమునకు పాత్రులమై తద్వారా ప్రతిష్ట పొందవలెననే తాత్పర్యము చేత నూరార్లు వ్యయపడి ముద్రాక్షరములు మొదలగు పనిముట్లను సంపాదించి ఈ పత్రికను ఉదయింపజేయడమునకు కారకులమైతిమి"

## మూలాలు

వర్గం:ఆంధ్రప్రదేశ్ ముస్లిం తెలుగు రచయితలు
వర్గం:ఆంధ్రప్రదేశ్ ముస్లిం రచయితలు
వర్గం:ముస్లిం ప్రముఖులు
వర్గం:పత్రికా స్థాపకులు
సతారా లోక్‌సభ నియోజకవర్గం

**సతారా లోక్‌సభ నియోజకవర్గం** (Satara Lok Sabha constituency) మహారాష్ట్రలోని 48 నియోజకవర్గాలలో ఒకటి. ఇప్పటివరకు జరిగిన 13 లోక్‌సభ ఎన్నికలలో ఈ నియోజకవర్గం నుంచి కాంగ్రెస్ పార్టీ 8 సార్లు విజయం సాధించింది. 
## నియోజకవర్గంలోని సెగ్మెంట్లు
*వాయ్
*కోరెగాన్
*కరాద్ (ఉత్తర)
*కరాద్ (దక్షిణ)
*పటాన్
*సతారా

## పార్లమెంటు సభ్యులు

## 2009 ఎన్నికలు
2009లో జరిగిన లోక్‌సభ ఎన్నికలలో ఈ నియోజకవర్గం నుంచి నేషనలిస్ట్ కాంగ్రెస్ పార్టీ అభ్యర్థి ఛత్రపతి ఉదయన్రజె భోంస్లే తన సమీప ప్రత్యర్థి శివసేనకు చెందిన పురుషోత్తం జాదవ్‌పై 2,97,515 ఓట్ల మెజారిటీతో విజయం సాధించాడు.
## ఇవి కూడా చూడండి
*సతారా
*సతారా జిల్లా

## మూలాలు

## వెలుపలి లంకెలు
తలతన్యత

తలతన్యత అనగా surface tension. ఇది ద్రవ పదార్ధాల లక్షణము.

ఇది ద్రవాలకు ముఖ్యంగా నీటికి గల ఒక ప్రత్యేక భౌతికథర్మం. దీనివలన నీటిబిందువులు ఎప్పుడూ గుండ్రంగా ఉంటాయి. కాని పెద్ద మొత్తంలోని నీటి ఉపరితలం గురుత్వాకర్షణ బలాల కారణంగా ఒక నున్నని సమతలంగా ఏర్పడుతుంది. ఈ నీటి పైపొర సాగదీసిన రబ్బరు మాదిరిగా ‘స్థితిస్థాపక’ ధర్మాన్ని కలిగి ఉండి కొంత భారాన్ని మోయగలిగే గుణం కలిగి ఉంటుంది. చిన్న కీటకాలు, దోమలు, పురుగులు నీటిపై స్వేచ్ఛగా నడవగలగటానికి కారణం నీటి తలతన్యత. 

## మూలాలు

వర్గం:భౌతిక శాస్త్రం
మంగమారిపేట

**మంగమారిపేట **, విశాఖపట్నం జిల్లా, భీమునిపట్నం మండలానికి చెందిన గ్రామం.

## మూలాలు

వర్గం:విశాఖపట్నంలోని  ప్రాంతాలు
కొమ్మ

**కొమ్మ**ను **శాఖ** అని కూడా అంటారు. ఇంగ్లీషులో **Branch** అంటారు. కొమ్మ అంటే వృక్షాలలో ప్రదానమైన కాండం లేదా మాను చీలిన తరువాత ఉండే పై భాగము. చిన్న గుల్మాలు, పొదలలో కొమ్మలు ఎక్కువగా బలహీనంగా ఉంటాయి. అదే వృక్షాలలో మూలకాండం నుండి 2-3 కొమ్మలు మాత్రమే ఉండి అవి ఉపశాఖలుగా విభజించబడి వృక్షం పెరిగే కొద్దీ అవి బలంగా తయారౌతాయి. దీనినే శాఖోపశాఖలుగా విస్తరించడంగా పేర్కొంటారు. చెట్టు చివరగా ఉండే చిన్న కొమ్మలను రెమ్మలు అంటారు. ఆంగ్లంలో పెద్ద కొమ్మలను బగ్స్ (boughs) అని, చిన్న కొమ్మలను ట్విగ్స్ (twigs) అని అంటారు. కొమ్మలు దాదాపు అడ్డంగా, నిలువుగా, వికర్ణ దిశలో ఉంటాయి, ఎక్కువ చెట్ల యొక్క కొమ్మలు వికర్ణ దిశలోనే వృద్ధి చెందుతాయి. ట్విగ్స్ అనే చిన్న కొమ్మలు అంతిమ కొమ్మలను సూచించగా, బగ్స్ అనే పెద్ద కొమ్మలు మాను నుంచి నేరుగా వచ్చిన శాఖలను సూచిస్తాయి.

## పాటలు
* కొమ్మ కొమ్మకో సన్నాయి కోటి రాగాలు ఉన్నాయి.
* కొమ్మ మీద కోయిలమ్మ కుహూ అన్నది కుహూ కుహూ అన్నది.

## ఇవి కూడా చూడండి
మాను

## బయటి లింకులు

వర్గం:వృక్ష శాస్త్రము
ఆగ్ (OGG)

thumb|ఒజీజీ లోగో
Ogg (ఆగ్) అనేది ఒక ఉచిత, స్వేచ్ఛాయుత బహుళమాధ్యమ ఫార్మేటు.  ఇది మల్టీమీడియా ఫైళ్ళ కోసం కంటైనర్ - ఫైల్ ఫార్మాట్, కాబట్టి ఇది ఏకకాలంలో ఆడియో, వీడియో టెక్స్ట్ డేటాను కలిగి ఉంటుంది. మల్టీమీడియా కంటెంట్‌ను సమర్ధవంతంగా నిల్వ చేయడానికి ప్రసారం చేయడానికి యాజమాన్య ఫార్మాట్‌లకు ఉచిత అనియంత్రిత సాఫ్ట్‌వేర్ పేటెంట్ ప్రత్యామ్నాయాన్ని అందించే లక్ష్యంతో ఓగ్ ఉద్భవించింది . స్ట్రీమ్ చేయగల సామర్థ్యం నిర్ణయాత్మక డిజైన్ లక్షణం: ఓగ్ ఫార్మాట్ లో తయారు చేసిన ప్రతి మీడియా అదనపు సర్దుబాట్లు లేకుండా ప్రసారం చేయవచ్చు.

బహుళ డేటా స్ట్రీమ్‌ల ఎన్‌క్యాప్సులేషన్ ఇంటర్‌లీవ్‌తో పాటు, ఓగ్ ప్యాకెట్ ఫ్రేమింగ్, ఎర్రర్ డిటెక్షన్ ఆవర్తన టైమ్‌స్టాంప్‌లను కోరుతుంది ఇది చిన్న బిట్రేట్ ఓవర్‌హెడ్‌లో అందిస్తుంది కాబట్టి ప్రసారాలకు బాగుంటుంది. Ogg ఫైళ్లు నెట్ వర్క్ స్ట్రీమ్ ల కొరకు సిఫారసు చేయబడ్డ MIME రకం కంటెంట్ పై ఆధారపడి ఉంటుంది. వీడియో, ఆడియో అప్లికేషన్ ల కొరకు వరసగా వీడియో/ogg, ఆడియో/ogg అప్లికేషన్/ogg ఉన్నాయి.Ogg ఆడియో మీడియా అనేది IAANA మీడియా టైప్ ఆడియో/ogg వలే రిజిస్టర్ చేయబడుతుంది, ఇది ఫైల్ ఎక్స్ టెన్షన్ లతో .oga, .ogg, .spx. ఇది Ogg వీడియో మీడియా టైప్ వీడియో/ogg సరైన ఉపసమితి, ఫైల్ ఎక్స్ టెన్షన్ .ogv. ఇతర Ogg అప్లికేషన్ లు మీడియా టైప్ అప్లికేషన్/oggని ఫైల్ ఎక్స్ టెన్షన్ తో ఉపయోగిస్తాయి.ogx, ఇది వీడియో/ogg సూపర్ సెట్.

ఓగ్ అనేది స్ట్రీమ్ ఓరియెంటెడ్ కంటైనర్, అనగా ఇది ఒక పాస్‌లో వ్రాసి చదవవచ్చు, ఇది ఇంటర్నెట్ స్ట్రీమింగ్‌కు సహజంగా సరిపోతుంది పైప్‌లైన్‌లను ప్రాసెస్ చేయడానికి ఉపయోగపడుతుంది. ఈ స్ట్రీమ్ విన్యాసాన్ని ఇతర ఫైల్-ఆధారిత కంటైనర్ ఫార్మాట్లతో పోలిస్తే ప్రధాన డిజైన్ వ్యత్యాసం.

ఓగ్ అనేది జిప్.ఆర్గ్ ఫౌండేషన్ (Xiph.Org Foundation) చేత నిర్వహించబడే ఉచిత ఓపెన్ స్టాండర్డ్ మల్టీమీడియా ఫైల్ ఫార్మాట్ . ఓగ్ ఫార్మాట్ సాఫ్ట్‌వేర్ పేటెంట్ల ద్వారా పరిమితం చేయబడలేదు మీడియాను సమర్థవంతంగా ప్రసారం చేయడానికి అధిక-నాణ్యత డిజిటల్ మల్టీమీడియాను ప్రాసెస్ చేయడానికి రూపొందించబడింది .తాజా వెర్షన్ 2010 మార్చి 26 న విడుదలైన లిబోగ్ 1.2.0. [2] లిబోగ్ 2 మరొక వెర్షన్ Xiph.Org ఫౌండేషన్ SVN లైబ్రరీలో కూడా చూడవచ్చు. రెండు లైబ్రరీలు కొత్త BSD లైసెన్స్ క్రింద విడుదల చేయబడిన ఉచిత సాఫ్ట్‌వేర్ .ఉచిత లేదా యాజమాన్య, వాణిజ్య లేదా వాణిజ్యేతర మీడియా ప్లేయర్‌లతో సంబంధం లేకుండా, పోర్టబుల్ మీడియా ప్లేయర్‌లు కొంతమంది తయారీదారుల GPS రిసీవర్‌లు కూడా Ogg ని ఉపయోగిస్తాయి కింద వివిధ కోడెక్లు. ప్రస్తుతం, ఆండ్రాయిడ్ సిస్టమ్‌లోని అన్ని అంతర్నిర్మిత రింగ్‌టోన్‌లు కూడా ఓగ్ ఫైల్‌లను ఉపయోగిస్తాయి.

"ఓగ్" ఒక అర్థం ఫైల్ ఫార్మాట్, మీరు విస్తృత కలిగివుండటంతోపాటు ఉచిత ఓపెన్ సోర్స్ కోడెక్లు సహా ఆడియో, వీడియో, టెక్స్ట్ (వంటి ఉపశీర్షికలు ) మెటాడేటా ప్రాసెసింగ్.
## మూలాలు

వర్గం:ఓపెన్ ఫార్మేట్స్
రెమ్మ

**రెబ్బ** కొన్ని రకాల చెట్లలో మాత్రమే ఉండే వృక్ష భాగము. ఒక చెట్టులోని రెమ్మలు ఒకే ఆకారాన్ని కలిగి ఉంటాయి. దీనికి మధ్యలో కాడ అటూ ఇటూ ఆకులూ ఉంటాయి. వేప, చింత, కరివేపాకు మొదలగు అనేక చెట్లకు ఇలాంటి రెమ్మలు ఉంటాయి .
రెమ్మను రెబ్బ లేక రెంబ అంటారు. (A small branch, a sprig or twig. చిన్న కొమ్మ)

రెమ్మలలో మిశ్రమ పత్రములందున్న చిన్నచిన్న ఆకులను చిట్టి ఆకులందుము. వేపాకులో చిట్టి ఆకులు జతలు జతలుగా ఉండి చివరన ఒకటి కలదు, ఆకుల సంఖ్య బేసి. తురాయి ఆకులో అన్నియు జతలు జతలు గానేయున్నవి, ఆకుల సంఖ్య సరి. కావున తురాయి ఆకును సమభిన్నపత్రమనియు, వేపాకును విషమభిన్నపత్రమనియు చెప్పుదుము. వేపాకు, చింతాకు, తురాయి ఆకులలో చిట్టి ఆకులు మధ్యనున్న కాడకు రెండు ప్రక్కల పక్షి రెక్కల మీదనున్న ఈకలవలె ఉండుటచే ఆ ఆకును పక్షివైఖరిగ ఉన్నదందుము.

## చిత్రమాలిక

File:Curry Leaf YVSREDDY (6).jpg|కరివేపాకు రెమ్మ
File:Curry Leaf YVSREDDY.jpg|కరివేపాకు రెమ్మ
File:Curry Leaf Plant YVSREDDY.jpg|కరివేపాకు మొక్క
File:Curry Leaf YVSREDDY (3).jpg|కరివేపాకు రెమ్మ
File:Curry Leaf YVSREDDY (4).jpg|కరివేపాకు రెమ్మ


## ఇవి కూడా చూడండి
* కొమ్మ
## మూలాలు

## ఇతర లింకులు

వర్గం:వృక్ష శాస్త్రము
నిశ్చితార్థం

**నిశ్చితార్థం** అనగా వివాహ నిశ్చయం. వీలైనంత తక్కువ సమయంలో లేక నిర్ణిత కాల వ్యవధిలో వివాహంద్వారా సంబంధాన్ని ఏర్పచుకుని ఏకమవడానికి చేసిన ప్రతిపాదనను నిశ్చయించుకోవడాన్ని నిశ్చితార్థం అంటారు. దీనిని ఇంగ్లీషులో Engagement అంటారు. నిశ్చితార్ధం జరిగిన తరువాత పెళ్ళి అయ్యేంత వరకు నిశ్చితార్ధపు జంట లోని అబ్బాయిని పెళ్ళి కుమారుడు అని అమ్మాయిని పెళ్ళి కుమార్తె అని వ్యవహరిస్తారు.

వధూవరులు పరస్పరం నచ్చాక వారి తలిదండ్రులు కట్నకానుకలు, ఆభరణాలు మొదలగు విషయాలు మాట్లాడుకొన్న తరువాత ఒక శుభముహూర్తంలో పురోహితుడు బంధుమిత్రుల సమక్షంలో పెళ్ళి ముహూర్తాన్ని లగ్న పత్రికగా రాయించి, లగ్న పత్రికలు, తాంబూలాలు మార్చుకొంటారు. ఈ వేడుక ఒక పెళ్ళి కొరకు ఒప్పందం లాంటిదనుకోవచ్చు. నిశ్చితార్థం రోజున అమ్మాయి, అబ్బాయి ఉంగరాలు మార్చుకోవటం ఒక వేడుక లాగా భావిస్తారు

## ఇవి కూడా చూడండి
 	
పెళ్లి

వర్గం:పెళ్లి
వర్తమానతరంగిణి

******వర్తమానతరంగిణి** 1842 జూన్ 8 న మద్రాసులో సయ్యద్ రహమతుల్లా స్థాపించిన వార పత్రిక. ఇది ఒక ముస్లిం వెలువరించిన తొలి తెలుగు వార పత్రిక. ఇది ఒక దశాబ్దం పైగా కొనసాగింది. చిన్నయసూరి రచనా ప్రారంభ దశలో వర్తమానతరంగిణిలో రాసేవాడు. ఈ పత్రిక వాడుక భాషలోనే వెలువడేది. బుచ్చిరెడ్డిపాళెం నుంచి వర్తమానతరంగిణి మాసపత్రిక సాహిత్యానికి, వార్తలకు సమప్రాధాన్యాన్నిస్తూ వెలువడింది. ఆరునెలల తరువాత పత్రికకు సంపాదకుడుగా పువ్వాడ వెంకట్రావు పనిచేసాడు.

## విశేషాలు
మొదటి పత్రికలో ఆయన రాసిన మాటలు: "మేము మిక్కిలి ధనవంతులము కాము. ఆంధ్ర భాష యందు మిక్కిలి జ్ఞానము గలవారమూ కాము. హిందువుల యొక్క స్నేహమునకు పాత్రులమై తద్వారా ప్రతిష్ట పొందవలెననే తాత్పర్యము చేత నూరార్లు వ్యయపడి ముద్రాక్షరములు మొదలగు పనిముట్లను సంపాదించి ఈ పత్రికను ఉదయింపజేయడమునకు కారకులమైతిమి"

పత్రిక ఇంగ్లీషు డెమ్మీ సైజులో చైనా పీచు కాగితంపై 12 పేజీలు ఉండేది. పేజీకి రెండు కాలములుండేవి. ఒక్కోసారి 8 పేజీలే వేసేవారు. ఫోర్ట్‌ సెంట్‌జార్టి గెజిట్‌ లోని విషయాలను తెలుగులోకి అనువదించి వేసేవారు. అందుచేత గెజిట్‌ ప్రతి మంగళవారం వెలువడగా, వర్తమానతరంగిణి ప్రతి బుధవారం వెలువడేది. ఆ తర్వాత ప్రతి గురువారం వెలువడేది. అప్పుడప్పుడూ పత్రికకు అనుబంధం కూడా వేసేవారు. దాన్ని 'ఉపపత్రిక' అనేవారు.

## రచనలు
వర్తమానతరంగిణిలో క్రైస్తవమత ప్రచారఖండన, సమస్యాపూరణలు, అధికారుల నిరంకుశ ప్రవర్తనలు మొదలైనవి ప్రచురించేవారు. లోకరక్షకుడు, జనమనోరంజకుడు, లోకోపకారి, న్యాయవాది, సకలజనసమ్మతుడు, వికటసంకట కవి అనే పేర్లతో పాఠకుల లేఖలను ఇందులో ప్రచురించేవారు. ఆంధ్ర భాషా సంజీవని, వివేకవర్థిని వంటి పత్రికలు ఈ పత్రిక గురించి రాసాయి. తెలుగులో ప్రసిద్ధి పొందిన తొలి పత్రికలలో ఇది మొదటిది. మహాభారతాన్ని తొలిసారిగా, 1842 లో, వర్తమానతరంగిణిలో ప్రచురించారు. కొన్ని ప్రబంధాలు, శతకాలను కూడా ఇందులో ప్రచురించారు.

## మూలాలు

వర్గం:తెలుగు వారపత్రికలు
వర్గం:మద్రాసు నుండి ప్రచురితమైన తెలుగు పత్రికలు
వర్గం:19 వ శతాబ్దపు తెలుగు పత్రికలు
ఉపకళా కణజాలము

thumb|350px|Types of epithelium**ఉపకళా కణజాలాలు** (epithelium) జీవుల శరీరపు వివిధ భాగాల్ని కప్పుతూ ఉండే కణజాలము.

ఎపిథీలియం (బహువచనం: ఎపిథీలియా) జంతువుల శరీరంలోని నాలుగు ప్రధాన రకాల కణజాలాలలో ఒకటి. ఇది ఒకటి లేదా అంతకంటే ఎక్కువ కణాల పొరలతో రూపొందించబడింది.

చర్మం యొక్క బయటి పొర ఒక ప్రత్యేక రకమైన ఎపిథీలియం. ఇది ఒక ముఖ్యమైన విధిని కలిగి ఉంది: ఇది సంక్రమణకు వ్యతిరేకంగా యాంత్రిక రక్షణను ఏర్పరుస్తుంది.

ఎపిథీలియా అవయవాలు మరియు శరీరంలోని అనేక ఇతర భాగాల ఉపరితలంపై కనిపిస్తుంది. ఎపిథీలియా యొక్క ఒక ప్రధాన విధి ద్రవాలను ఒక అవయవం లేదా శరీర భాగంలోకి లేదా బయటకు తరలించడం. ఇది అవయవాలను కూడా రక్షిస్తుంది మరియు ఇంద్రియాలను కలిగి ఉంటుంది.

విసర్జన వ్యవస్థతో సహా శరీరంలో వివిధ పనులను చేసే అనేక రకాల ఎపిథీలియంలు ఉన్నాయి. ఎపిథీలియం రక్త నాళాలు మరియు కడుపు మరియు మూత్రపిండాలు వంటి బోలు అవయవాలను కప్పివేస్తుంది. అన్ని గ్రంథులు ఎపిథీలియల్ కణాల నుండి తయారవుతాయి. కొన్ని ప్రాంతాలలో, ఎపిథీలియం చెమట, నూనె లేదా శ్లేష్మాన్ని స్రవిస్తుంది.

ఎపిథీలియల్ కణాల విధుల్లో స్రావం, ఎంపిక శోషణ, రక్షణ, ట్రాన్స్ సెల్యులార్ రవాణా మరియు సెన్సింగ్ ఉన్నాయి. ఎపిథీలియల్ పొరలకు రక్త నాళాలు ఉండవు: అవి వాటి బేస్మెంట్ పొర ద్వారా అంతర్లీన బంధన కణజాలం నుండి ఆక్సిజన్ మరియు పోషణను పొందుతాయి. 

## రకాలు
ఉపకళా కణజాలాలు చాలా రకాలుగా గుర్తించారు.

* సరళ ఉపకళా కణజాలాలు
** సరళ శల్కల ఉపకళా కణజాలాలు
** సరళ ఘనాకార ఉపకళా కణజాలాలు
** సరళ స్తంభాకార ఉపకళా కణజాలాలు
** సరళ స్తంభాకార శైలికా ఉపకళా కణజాలాలు
** మిధ్యాస్త్వరిత ఉపకళా కణజాలాలు
* సంయుక్త ఉపకళా కణజాలాలు
** స్తరిత ఘనాకార ఉపకళా కణజాలాలు
** స్తరిత స్తంభాకార ఉపకళా కణజాలాలు
** స్తరిత కేరాటిన్ సహిత శల్కల ఉపకళా కణజాలాలు
** స్తరిత కెరాటిన రహిగ ఉపకళా కణజాలాలు
** అవస్థాంతర ఉపకళా కణజాలాలు

## మూలాలు

వర్గం:కణజాలాలు
ఆధార కణజాలము

thumb|ఆధార కణజాలము స్నాయువు సూక్ష్మదర్శినిలో పరిశీలన చిత్రం.
సంయోజక లేదా ఆధార కణజాలాలు (Connective tissue) ఒక రకమైన కణజాలము. ఇది  శరీరంలోని ఇతర కణజాలాల మధ్య కనిపించే జీవ కణజాలం.  చాలా రకాల ఆధార కణజాలాలు మూడు ప్రధాన భాగాలను కలిగి ఉంటుంది: ఎలాస్టిక్ మరియు కొల్లాజెన్ ఫైబర్స్, గ్రౌండ్ పదార్ధం మరియు కణాలు.

ఇది ఎపిథీలియల్ కణజాలం, కండరాల కణజాలం మరియు నాడీ కణజాలంతో పాటు జంతు కణజాలం యొక్క నాలుగు ప్రాథమిక రకాల్లో ఒకటి. ఇది ఎక్కువగా మెసెన్‌కైమ్ నుండి అభివృద్ధి చెందుతుంది, ఇది మధ్య పిండ సూక్ష్మక్రిమి పొర అయిన మీసోడెర్మ్ నుండి ఉద్భవించింది.

మెదడు మరియు వెన్నుపామును కప్పి ఉంచే పొరలైన మూడు మెనింజెస్, బంధన కణజాలంతో కూడి ఉంటాయి. రక్తం మరియు శోషరసాన్ని ఫైబర్ లేని ప్రత్యేక ద్రవ బంధన కణజాలాలుగా వర్గీకరిస్తారు. అన్నీ శరీరంలోని నీటిలో మునిగిపోతాయి. బంధన కణజాల కణాలలో ఫైబ్రోబ్లాస్ట్‌లు, అడిపోసైట్‌లు, మాక్రోఫేజ్‌లు, మాస్ట్ కణాలు మరియు ల్యూకోసైట్‌లు ఉన్నాయి.

"బంధన కణజాలం" (జర్మన్‌లో, బిండెజ్‌వెబ్) అనే పదాన్ని 1830లో జోహన్నెస్ పీటర్ ముల్లర్ ప్రవేశపెట్టారు. ఈ కణజాలం ఇప్పటికే 18వ శతాబ్దంలో ఒక ప్రత్యేక తరగతిగా గుర్తించబడింది.

## రకాలు
*వాస్తవిక సంయోజక కణజాలాలు
**మాత్రిక పలచగా ఉన్న (అసాంద్రీయ) సంయోజక కణజాలాలు
**అరియోలర్ సంయోజక కణజాలాలు
**జాలక సంయోజక కణజాలాలు
**జెల్లివంటి సంయోజక కణజాలాలు
**అడిపోస్ సంయోజక కణజాలాలు
*తంతువులు చిక్కగా ఉన్న సంయోజక కణజాలాలు
**తెల్లని తంతు సంయోజక కణజాలాలు
**పసుపు పచ్చని తంతువులున్న స్థితిస్థాపక కణజాలాలు

## మూలాలు

## బయటి లింకులు
* Encyclopaedia Britannica, Connective Tissue
* Overview at kumc.edu 
* Connective tissue atlas at uiowa.edu

వర్గం:కణజాలాలు
సండ్ర వెంకటవీరయ్య

**సండ్ర వెంకటవీరయ్య**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం తెలంగాణ రాష్ట్ర సమితి పార్టీ తరపున సత్తుపల్లి శాసనసభ నియోజకవర్గం నుండి శాసనసభ్యుడిగా ప్రాతినిధ్యం వహిస్తున్నాడు. మొదటిసారి సి.పి.ఎం. తరపున శాసనసభ్యునిగా ఎన్నికయ్యాడు. తరువాత  తెలుగుదేశం పార్టీ నుంచే వ‌రుస‌గా మూడుసార్లు శాసనసభ్యునిగా విజ‌యం సాధించాడు. 2018లో తెలంగాణ రాష్ట్ర సమితి పార్టీలో చేరాడు.

## జననం, విద్య
వెంటకవీరయ్య 1968, ఆగస్టు 15న బిక్షం - లక్ష్మి దంపతులకు తెలంగాణ రాష్ట్రం, ఖమ్మం జిల్లా, కూసుమంచి మండలంలోని రాజుపేట గ్రామంలో జన్మించాడు. ఇంటర్మీడియట్ వరకు చదువుకున్నాడు.

## వ్యక్తిగత జీవితం
వెంకటవీరయ్యకు మహాలక్ష్మితో వివాహం జరిగింది. వారికి ఇద్దరు కుమారులు ఉన్నారు.

## రాజకీయ జీవితం
* అతను 1994లో ఆంధ్రప్రదేశ్ అసెంబ్లీ ఎన్నికలలో  పాలేరు నియోజకవర్గం నుండి సి.పి.ఎం అభ్యర్థిగా గెలుపొందాడు. 
* 1999లో అతను పాలేరు నియోజకవర్గంలో సి.పి.ఎం పార్టీ ఇన్‌ఛార్జ్ గా భాద్యతలు చేపట్టాడు.
* 2004లో పాలేరు నియోజకవర్గంలో తెలుగుదేశం పార్టీకి ఇన్‌చార్జ్ గా వ్యవహరించాడు.
* వీరు ఖమ్మం జిల్లాకి చెందిన సత్తుపల్లి శాసనసభ నియోజకవర్గం ప్రాతినిధ్యం వహించి 2009 అసెంబ్లీ ఎన్నికలలో శాసనసభ్యునిగా ఎన్నికయ్యాడు. 
* 2014 తెలంగాణ  శాసనసభ ఎన్నికలలో  తెలుగుదేశం పార్టీ అభ్యర్థిగా సత్తుపల్లి నియోజకవర్గం నుండి పోటీచేసి శాసనసభ్యునిగా ఎన్నికయ్యాడు.
* అతను తిరుమల తిరుపతి దేవస్థానం బోర్డు సభ్యునిగా మూడు సార్లు ఎన్నికయ్యాడు (2016, 2017, 2018).
* అతను 2018లో జాతీయ తెలుగుదేశం పార్టీకి ఉపాధ్యక్షునిగా ఉన్నాడు.
* అతను 2018లో తెలుగు దేశం పార్టీ అభ్యర్థిగా సత్తుపల్లి నియోజకవర్గం నుండి ఎన్నికయినా తరువాత తెలంగాణ రాష్ట్ర సమితి పార్టీలోకి చేరాడు.
*ఆయన 2018లో శాసనసభలో పబ్లిక్ అకౌంట్స్ కమిటీ (పీఏసీ) సభ్యుడిగా ఉన్నాడు.

## ఇతర విషయాలు
చైనా, మలేషియా, సింగపూర్, దక్షిణ కొరియా, థాయిలాండ్ దేశాలు సందర్శించాడు.

## ఎన్నికల చరిత్ర

## మూలాలు

వర్గం:1968 జననాలు
వర్గం:జీవిస్తున్న ప్రజలు
వర్గం:ఖమ్మం జిల్లా రాజకీయ నాయకులు
వర్గం:ఖమ్మం జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:ఖమ్మం జిల్లా నుండి ఎన్నికైన శాసన సభ్యులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (2009)
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
ఉపజిహ్వ

**ఉపజిహ్వ** (epiglottis) ఒక మృదులాస్థితో చేయబడి మ్యూకస్ పొరతో కప్పబడి ఉండే నిర్మాణం. ఇది గొంతు లేదా జిహ్వాకుహరం ప్రవేశంలో ఉంటుంది. ఇది పైకివచ్చి నాలుక, హయాయిడ ఎముక వెనుకభాగంలో ఉంటుంది. ఎపిగ్లోటిస్ మీద రుచి మొగ్గలు ఉంటాయి. ఎపిగ్లోటిస్ అనేది గొంతులో ఆకు ఆకారపు నిర్మాణం. 

ఇది ఆహారాన్ని వాయునాళం, ఊపిరితిత్తులలోకి ప్రవేశించకుండా  నిరోధిస్తుంది. ఇది శ్వాస సమయంలో తెరిచి ఉండి, స్వరపేటికలోకి గాలిని అనుమతిస్తుంది. ఆహారం  మ్రింగే  సమయంలో, ఆహారం ఊపిరితిత్తులలోకి రాకుండా నిరోధించడానికి మూసివేస్తుంది.  మింగిన ద్రవాలు లేదా ఘన ఆహారాన్ని అన్నవాహిక వెంట కడుపు వైపు వెళ్ళేందుకు  బలవంతం చేస్తుంది. ఈ విధంగా శ్వాసనాళం లేదా అన్నవాహికకు గల మార్గంలో కవాటం వలె పనిచేస్తుంది. 

ఎపిగ్లోటిస్ శ్లేష్మ పొరతో కప్పబడిన సాగే మృదులాస్థితో తయారవుతుంది, ఇది స్వరపేటిక ప్రవేశద్వారం వరకు జతచేయబడుతుంది. ఇది నాలుక,  హాయిడ్ ఎముక వెనుక  ఉంటుంది.

## మూలాలు

వర్గం:శరీర నిర్మాణ శాస్త్రము
తెలుగు సాంకేతిక నిపుణుల విభాగం

* "తెలుగు సాంకేతిక నిపుణుల విభాగం " సంక్షిప్తంగా (టి.యస్.యెన్.వి) పిలుస్తారు .
* ఈ విభాగం 2009లో తెలుగుదేశం పార్టీకి అనుభందంగా ఏర్పడింది, ఈ విభాగానికి పాలెం శ్రీకాంత్ రెడ్డి నాయకత్వం వహిస్తారు .
* దీనిలో అన్ని వర్గాలలోని నిపుణులు సభ్యులు దీనిలో ముఖ్యంగా సాఫ్ట్వేర్ రంగ నిపుణులు సంఖ్య ఎక్కువ.

వర్గం:తెలుగు భాష
వర్గం:సాంకేతిక పరిజ్ఞానం
వర్గం:సాంకేతికం
వర్గం:సాంకేతిక నిపుణులు
మహానాడు

thumb|తెలుగుదేశం పార్టీ జెండా
మహానాడు ఆంధ్రప్రదేశ్ మాజీ ముఖ్యమంత్రి, తెలుగు సినిమా నటుడు నందమూరి తారక రామారావు జన్మదినం సందర్భంగా మే 28న తెలుగుదేశం పార్టీ చేసుకునే ఉత్సవం.  **మహానాడు** అనేది తెలుగుదేశం పార్టీ కార్యకర్తలకు, అభిమానులకు సంబంధించి ప్రతీ సంవత్సరం జరిగే పార్టీ కార్యక్రమం. ఈ సమావేశాల్లో పార్టీకి సంబంధించిన కార్యక్రమాలను ఏజెండాలను వివిధ సమస్యలపై పార్టీ తీర్మాలను ప్రకటిస్తారు. ఇది మూడు రొజులు కార్యక్రమం. దీనికి రాష్ట్రం నలుమూలల నుంచి కార్యకర్తలు వస్తారు. ఈ కార్యక్రమంలోనే పార్టీ అధ్యక్షుడిని ఎన్నుకుంటారు. తెలుగుదేశం పార్టీ ఎంతో ప్రతిష్టాత్మకంగా నిర్వహించే కార్యక్రమాల్లో ‘మహానాడు’ ముఖ్యమైంది. ప్రతి సంవత్సరం మే 27 నుంచి 29 వరకు మహానాడును జరుపుతుంటారు. ఈ కార్యక్రమానికి రెండు తెలుగు రాష్ట్రాల నుంచి తెలుగుదేశం కార్యకర్తలు భారీ సంఖ్యలో హాజరవుతుంటారు.  

పార్టీ ఏర్పడ్డప్పటి నుంచి ప్రతి ఏటా వ్యవస్థాపక అధ్యక్షుడు నందమూరి తారక రామారావు జన్మదినం నాడు మహానాడు కార్యక్రమాలను ఏదో ఒక నగరంలో నిర్వహించడం ఆనవాయితీగా వస్తోంది.. ఈ సమావేశాల్లో రాబోయే సంవత్సర కాలంలో పార్టీ నిర్వహించాల్సిన కార్యాచరణ ప్రణాళికను తయారవుతుంది.

## విశేషాలు
1985, 1991, 1996 సంవత్సరాల్లో మహానాడును నిర్వహించలేదు. 1985, 1996 సమయాల్లో టీడీపీ అధికారంలో ఉంది. ఆ తర్వాత 2012లో కూడా టీడీపీ మహానాడును వాయిదా వేసింది. అప్పుడు ఉమ్మడి ఆంధ్రప్రదేశ్‌లో ఉప ఎన్నికలు ఉన్న కారణంగా ఈ నిర్ణయం తీసుకుంది. 

2018 లో జరిగిన మహానాడు చివరిసారి సెషన్లలో, పార్టీ అమరావతి రాజధాని, పోలవరం ప్రాజెక్ట్, పట్టిసీమ ప్రాజెక్ట్, ఐటి, దాని ప్రమేయం, నీటి మెరుగుదల, రైతుల అభ్యున్నతి, రాజకీయాలలో మహిళల ప్రమేయం, సాధికారత మొదలైన వాటి గురించి చర్చించింది.

## ఎన్టీ రామారావు శతజయంతి వేడుకలు
తెలుగుదేశం పార్టీ 40 ఏళ్ల ఆవిర్భావ వేడుకలు హైదరాబాదులో 2022 మార్చి 29న, మహానాడును విజయవాడలో 2028 మే 28న జరగనున్నాయి. ఈ పార్టీ వ్యవస్థాపకుడు ఎన్టీ రామారావు శతజయంతి ఉత్సవాలు ఈ ఏడాదిపాటు వేడుకగా జరగనున్నాయి. 

## మూలాలు

వర్గం:తెలుగుదేశం పార్టీ
వర్గం:రాజకీయ
శ్రీ వరి

"శ్రీ వరి " అనేది వరి సాగులో ఒక వినూత్న రకమైన సాగు పద్ధతి.
## సాగు పద్దతి
* దీనిలో రెండు రకాలున్నాయి మొదటిది నారు నాటడం, రెండవది విత్తనం నాటడం.
* మొదటి పద్ధతి ద్వారా పొలాన్ని దమ్ము చేసిన తరువాత పరికరంతో చదునుచేస్తారు. ఇప్పుడు నీరు తక్కువగా ఉండేటట్టుగా చూసుకుంటారు.
* తరువాత దారాల సహాయంతో పొలాన్ని గడులుగా విభజిస్తారు. ఇప్పుడు గడికి ఒక మొక్క చొప్పున నాటుతారు.
* ఇక్కడ లేత నారు (వారం నుంచి పది రోజుల వయస్సు) నే ఉపయోగించాలి. ఇదే శ్రీ వరిలోని ముఖ్యమైనది.
* లేత నారు నాటడం వలన మొక్క ఎదిగే కొద్ది దుబ్బులు ఎక్కువగా వచ్చి మంచి దిగుబది వస్తుంది, సాధారణంగా నాటిన వరిలో మొక్కకి ఆరు నుంచి పది దుబ్బులు (మొలకలు) ఉంటే శ్రీ వరి పద్ధతిలో నాటిన మొక్కకి నలభై నుంచి అరవై వరకు ఉంటాయి.
* ఇక రెండవ పద్ధతి, ఈ పద్ధతిలో పొలాన్ని దమ్ముచేసి చదును చేసిన తరువాత తయారు చేసిన విత్తనాన్ని (విత్తనాన్ని వాడటానికి సుమారు రెండు రోజుల ముందు విత్తనాన్ని నీళ్ళలో నాన బెట్టి ఒక రోజు ఉంచి తరువాత వాటిని గొనే బస్తాలో పోసి నిలవ చేస్తారు రెండవ రోజు నాటికి అవి మొలక వస్తాయి) పొలంలో చల్లాలి ఇవి మొలకెత్తుతాయి.
* ఈ సాగు పద్ధతిలో వరిచేనుని దీర్ఘచతురస్త్రాకారాలుగా గడులుగా విభజించి వాటి మధ్యలో కాలి బాటలు చేస్తారు ఇలా చేయటం వలన పొలానికి గాలి బాగా తగిలి క్రిమికీటకాలు బెడద తగ్గుతుంది.

## ఉపయోగాలు
నీటి ఎద్దడిని తట్టుకుంటంది, నీటి వినియోగంతక్కువ.
దిగుబడి ఎక్కువ, ఈ పద్ధతి ద్వారా సుమారు 60 నుంచి 80 బస్తాల (బస్తా 75 కేజీలు) వరకు దిగుబడి వస్తుంది, సాధారణ పద్ధతిలో 30 నుంచి 40 బస్తాలు దిగుబడి వస్తుంది.

## ఇవి కూడా చూడండి

## బయటి లింకులు

వర్గం:వరి
వర్గం:వ్యవసాయం
స్నాయువు

**స్నాయువు** (ligament) రెండు లేదా అంతకంటే ఎక్కువ ఎముకలకు సంధించే బలమైన తాడు వంటి భాగము. ఇవి కొన్ని కీలులోని ప్రక్కనే వుండే ఎముకలను కలుపుతాయి. ఇది ఆధార కణజాలముతో చేయబడి వుంటుంది. *fibrous ligament*, or *true ligament*.

బలమైన పని మూలంగా గాని లేదా ప్రమాదాల మూలంగా ఈ స్నాయువు పోగులు తెగినప్పుడు చాలా బాధ కలుగుతుంది. దీనినే బెణుకు లేదా బెణకడం (sprain) అంటారు.

## మూలాలు

వర్గం:శరీర నిర్మాణ శాస్త్రము
చికెన్ పచ్చడి

ఇది చికెన్ (కొడి మాంసం) తొ తయారు చేసే పచ్చడి, ఇది చాలా రోజులవరకు నిలవ ఉంటుంది . 

File:Chicken Pickle from Andhra by SITARA FOODS.jpg


## కావాల్సిన పదార్ధాలు
# కొడి మాంసం ( పెద్ద బాయిలర్ కాని నాటుకొడి మాంసం, మాములు బాయిలర్ కొడి మాంసం ఎక్కువగా పనికి రాదు).
# నూనె కాని నెయ్యి సరిపడినంత .
# మసాలా .
## తయారి విధానం
# ముందుగా నూనె/నెయ్యిలో మాంసాన్ని గట్టి పడేంతవరకూ వేయించాలి, దొరగా వేగింతరువాత నూనె నుంచి వేయించిన చికెన్ ని వేరు చేయాలి.
#తరువాత వేయించిన చికెన్ కి తగినంత మసాలా మన అభిరుచికి తగ్గట్టుగా కలుపు కొని వాడుకొవచ్చు.
## నిలువచేయడం
# ఏదైనా ప్లాస్టిక్ డబ్బాలో ఉంచి మూత గట్టిగా పెట్టాలి.
#తాజాగా సుమారు రెండు నుంచి మూడు నెలల వరకు వాడు కొవచ్చు.

## మూలాలు

వర్గం:మాంసాహార వంటలు
ఎగువ రెడ్డిపల్లి

**ఎగువ రెడ్డిపల్లి** తిరుపతి జిల్లా పుల్లంపేట మండలానికి చెందిన రెవెన్యూయేతర గ్రామం. ఈ గ్రామం, రెడ్డిపల్లి-చెరువుకు, రంగంపల్లి చెరువుకు దగ్గరగా ఉంటుంది. ఈ గ్రామానికి రెండు వైపులా నదులు ఉన్నాయి. ఈ గ్రామంలో ఉన్న నరసింహ స్వామి కొండ చాలప్రసిద్ధి గాంచింది. ఈ గ్రామం పడమర దిశగా పుల్లంగేరు నది ప్రవహిస్తుంది. ఇది శేషాచలం కోడలలో ప్రారంభమై రాజంపేట దగ్గర ఉన్న పోలి చెరువు లో చివరకు కలుస్తుంది. మధ్యలో అనంత సముద్ర గ్రామ చెరువు నూకనపల్లి చెరువు రంగంపల్లి చెరువు రెడ్డిపల్లి చెరువుకు ఈ పుల్లంగెరే జీవనాడి. శ్రీ లక్ష్మీ నరసింహ స్వామి కొండ పాదాలను తాకుతూ ప్రయాణించడంవలన అక్కడ ఆహ్లాదకరమైన వాతావరణం కలిగి ఉంటుంది. 

## దేవాలయాలు
శ్రీ లక్ష్మీ నరసింహస్వామివారి ఆలయం:- ఎగువరెడ్డిపల్లె గ్రామ సమీపంలోని గుట్టపై వెలసిన శ్రీ లక్ష్మీ నరసింహస్వామివారి ఆలయంలో, విగ్రహ ప్రతిష్ఠా కార్యక్రమాలు, 2014, జూన్-23, సోమవారం నుండి ప్రారంభించారు. 24వ తేదీ మంగళవారం నాడు స్వామివారి గ్రామోత్సవం నిర్వహించారు. ఈ గ్రామోత్సవం టి.కమ్మపల్లి, బలిజపల్లి, క్రిష్ణంపల్లి, బోటుమీదపల్లి గ్రామాలగుండా సాగింది. 25వ తేదీ బుధవారం ఉదయం 10-00 గంటలకు విగ్రహ ప్రతిష్ఠ ఘనంగా నిర్వహించారు. ఉదయం స్వామివారి విగ్రహానికి ప్రాణప్రతిష్ఠ, అభిషేకాలు నిర్వహించి, అనంతరం విగ్రహ ప్రతిష్ఠను చేపట్టినారు. ఈ సందర్భంగా, ధ్వజస్తంభ ప్రతిష్ఠను భక్తిశ్రద్ధలతో నిర్వహించారు. అనంతరం ఈ కార్యక్రమానికి తరలివచ్చిన భక్తులకు అన్నదానం కార్యక్రమం చేపట్టినారు. 

ప్రతి సంవత్సరం శివరాత్రి తరువాత వచ్చే పెంచల పౌర్ణమి రోజు నుండి మూడు రోజులు శ్రీ లక్ష్మీనరసింహస్వామికి ఉత్సవాల జరుగుతాయ. చుట్టుపక్కల ఉండే గ్రామస్తులు అత్యంత భక్తిశ్రద్ధలతో ఈ ఉత్సవాలలో పాల్గొంటారు. మొదటి రెండు రోజుల కొండపైన సాంస్కృతి కార్యక్రమాలు పూజా కార్యక్రమాలు అన్నదాన కార్యక్రమాలు జరుగుతాయి. చివరి రోజుల గ్రామంలో స్వామివారికి వసంతోత్సవ కార్యక్రమం ఊరేగింపుగా కన్నుల పండుగ జరుగుతుంది.  

ఈ గ్రామంలో చుట్టుపక్కల గ్రామదేవతలు అయినటువంటి అనంతపురమ్మ దేవత తిరునాళ్లు ప్రతి సంవత్సరం అత్యంత ఘనంగా జరుగుతాయి. గ్రామదేవతలైనటువంటి గంగాలమ్మ మాతమ్మ మారమ్మ పోతుల రాజు స్వామి వారి పొంగళ్ళు గ్రామస్తులు అదరూ అత్యంత భక్తి శ్ద్ధలతో నిర్వహిస్తారు. 

ఈ గ్రామంలో మొత్తం 200 పైచిలుకు కుటుంబాలు నివసిస్తూ ఉంటారు. చుట్టుపక్కల పచ్చడి పొలాలతో ఆహ్లాదకరంగా ఇరువైపులా నదులతో అత్యంత సుందరంగా ఈ గ్రామం ఉంటుంది. 

ఈ గ్రామం ప్రత్యేకత ఏమిటంటే ఇక్కడ ఉన్నటువంటి వారందరూ ఒకే కులానికి(బలిజ) రాయల్స్ చెందినవారు కాబట్టి ఎటువంటి విషయాలు లేకుండా అందరూ కలిసిమెలిసి నివసిస్తూ ఉంటారు. గ్రామంలో ఉన్నటువంటి శ్రీ సీతారామ దేవాలయంలో నిత్య పూజ జరుగుతూ ఉంటుంది. ప్రతి ఒక్కరూ ఒక్కో కుటుంబానికి చొప్పున స్వామి వారికి నైవేద్యాలు సమర్పిస్తూ ఉంటారు. గ్రామంలో ప్రాథమిక పాఠశాల ఉంది. 2000 సంవత్సరం నుంచి అక్షరాస్యత 100% ఉంది. 

ఈ గ్రామంలో సంక్రాంతి వినాయక చవితి దసరా దీపావళి మదర్ పండగలు అత్యంత ఘనంగా నిర్వహిస్తారు. ఆ సమయంలో గ్రామం నుండి చదువులు కోసం మరియు జీవనోపాధి కోసం ఇతర దేశాలకు మరియు పట్టణాలకు వెళ్ళిన వాళ్ళందరూ తిరిగి వచ్చి ఈ పండుగ సమయాల్లో కుటుంబీకులతో ఆనందోత్సాహాలతో గడుపుతుంటారు.

## మూలాలు

## వెలుపలి లంకెలు
తంగి సత్యనారాయణ

**తంగి సత్యనారాయణ** (1931 - 2009) శ్రీకాకుళం జిల్లాకు చెందిన శాసనసభ్యుడు.

శ్రీకాకుళం జిల్లా నుండి ఈయనొక్కడే సభాపతిగా చేశాడు . చాలా మంచి స్వభావము కలవాడు . వెలమ కులములో పుట్టి, న్యాయవాదిగా ఎదిగి రాజకీయాలలో అత్యున్నత పదవి అయిన శాసనసభ సభాపతిగా ఎన్నికయ్యాడు . రాష్ట్ర శాసనసభ మాజీ స్పీకరు తంగి సత్యనారాయణ (78) : శ్రీకాకుళం రూరల్‌ మండలంలో కిల్లిపాలెంలో 1931 సెప్టెంబరు 8న జన్మించిన సత్యనారాయణకు భార్య ఆదిలక్ష్మి, నలుగురు కుమార్తెలు, నలుగురు కుమారులు ఉన్నారు. గార సమితికి ప్రప్రథమ అధ్యక్షునిగా 1959-64లో రాజకీయ జీవితం ప్రారంభించిన అతను 1967-72 మధ్య స్వతంత్ర పార్టీ తరఫున శాసనసభ్యునిగా చేశాడు. 1972లో కాంగ్రెసు అభ్యర్థిగా పోటీ చేసి ఓటమి చెందాడు. తిరిగి 1983 లో రెండోసారి శ్రీకాకుళం నియోజకవర్గం నుంచి శాసనసభ్యునిగా ఎన్నికై ఎన్టీ రామారావు ముఖ్యమంత్రిగా ఉన్న సమయంలో ఏడాదిన్నర పాటు శాసనసభ సభాపతిగా వ్యవహరించాడు. 1984 లో నాదెండ్ల భాస్కరరావు ముఖ్యమంత్రిగా ఉన్న కాలంలో నెలరోజుల పాటు రెవెన్యూ శాఖా మంత్రిగా విధులు నిర్వర్తించాడు. తిరిగి 1986 లో తెలుగుదేశం పార్టీలో చేరాడు. మళ్లీ 2008 లో తంగి సత్యనారాయణ కాంగ్రెసులో చేరాడు. రెండుసార్లు బార్‌ అసోసియేషన్‌కు అధ్యక్షుడుగా ఎన్నికైన ఈయన క్రిమినల్‌ లాయర్‌గా జిల్లాలో మంచి ఖ్యాతి నార్జించాడు. ప్రముఖ స్వాతంత్ర్య సమరయోథులు గౌతు లచ్చన్న, ఎన్‌.జి.రంగాలకు సహచరునిగా రాజకీయాల్లో కొనసాగాడు. ఎ.ఐ.సి.సి. సభ్యుడుగా కాంగ్రెసు పార్టీలో కొనసాగేడు.

తంగి సత్యనారాయణ - శ్రీకాకుళంలోని తన నివాసంలో అక్టోబరు 25, 2009, ఆదివారం ఉదయం కన్నుమూశాడు. అన్నవాహికలో ఏర్పడిన క్యాన్సర్‌తో గత కొంతకాలంగా బాధపడుతున్న అతనుకు హైదరాబాదులో శస్త్రచికిత్సలు కూడా నిర్వహించారు.

* ఈయన 1967, 1983 సంవత్సరాలలో శ్రీకాకుళం శాసనసభ నియోజకవర్గం నుండి శాసనసభ్యునిగా ఎన్నికయ్యాడు.
* ఈయన 1983-84 మధ్య (18.01.1983 నుండి 28.08.1984 వరకు) ఆంధ్రప్రదేశ్ శాసనసభ సభాపతి పదవిని సమర్ధవంతంగా నిర్వర్తించాడు.
* నందమూరి తారక రామారావు పదవీచ్యుతుడైన పిదప ఈయన నాదెండ్ల భాస్కరరావుతో చేతులు కలిపి కొద్దికాలం రెవెన్యూ మంత్రిగా పనిచేశాడు.
* సత్యనారాయణ 2009 అక్టోబరు 25 తేదీన తన సొంత ఊరు కిల్లిపాలెంలో పరమపదించాడు.
## చిత్రమాలిక

File:Thangi Satyanarayana2.JPG|తంగి సత్యనారాయణ విగ్రహం
File:Thangi Satyanarayana3.JPG|తంగి సత్యనారాయణను గూర్చి తెలియజేసే శిలా ఫలకం

## మూలాలు

## ఇతర లింకులు
* ఆంధ్రప్రభ పత్రికలో ఆర్టికల్

వర్గం:ఆంధ్రప్రదేశ్ శాసనసభ స్పీకర్లు
వర్గం:1931 జననాలు
వర్గం:2009 మరణాలు
వర్గం:శ్రీకాకుళం జిల్లా రాజకీయ నాయకులు
వర్గం:శ్రీకాకుళం జిల్లా న్యాయవాదులు
వర్గం:శ్రీకాకుళం జిల్లా నుండి ఎన్నికైన శాసన సభ్యులు
వర్గం:శ్రీకాకుళం జిల్లాకు చెందిన రాష్ట్ర మంత్రులు